tomron87/hebrew-wikipedia-sentences-corpus huggingface dataset:
למשל – בשנת 1867, כאשר הסנאטור צ'ארלס סאמנר ממסצ'וסטס מיאן לפעול בהתאם למדיניות הוועידה בנוגע לנושא מסוים, והסנאטור ויליאם פסנדן ממיין האשים אותו בכך ש"היה עליו שלא להצביע בנושא [בוועידה] אם לא התכוון להיות מחויב להחלטת הרוב", השיב סאמנר: "אני סנאטור של ארצות הברית, לא של המפלגה הרפובליקנית".
לא נעשה כל ניסיון להעניש אותו בשל כך.
עצמאות זו חודשה באופן רשמי ב-12 במרץ 1925, כאשר התקבלה פה אחד בוועידה החלטה שהגיש הסנאטור וסלי ג'ונס מוושינגטון:
הוועידה העולמית נגד העבדות התכנסה לראשונה באולם אקסטר בלונדון, ב-12–23 ביוני 1840. היא אורגנה על ידי אגודת הבריטים והזרים נגד עבדות, בעיקר ביוזמתו של הקווייקר האנגלי ג'וזף סטרג'.
הדרת הנשים מהוועידה נתנה תנופה רבה לתנועת זכות הבחירה לנשים בארצות הברית.
בוועידה השתתפו בעיקר גברים מבריטניה ומארצות הברית שהיו פעילים בתנועה לביטול העבדות, ובהם שרים, חברי פרלמנט, מדענים, פילנתרופים, פילוסופים, משוררים וסופרים.
כמו כן היו נציגים שהגיעו מאירלנד, ג'מייקה, האיטי, צרפת, קנדה, ודרום אפריקה.
ב-1839 הופץ מכתב שקרא לכנס נגד העבדות, אך עורר מחלוקת בקרב מתנגדי עבדות בארה"ב.
פלג אחד תמך בהשתתפות נשים, בעוד אחרים התנגדו לכך.
מכתב שני ב-1840 הבהיר שהכנס מיועד ל"ג'נטלמנים" בלבד.
למרות זאת, מספר נשים מאנגליה וארצות הברית שהיו פעילות בתנועה לביטול העבדות, כמו לוקרישה מוט ואליזבת קיידי סטנטון, הגיעו לכנס בלונדון.
מוט נשלחה מטעם פלג גאריסון, לצד אפרו-אמריקאי בשם רמונד.
אגודות מסצ'וסטס ופנסילבניה שלחו גם הן נשים כנציגות.
בלונדון, ההצעה לשלב נשים כמשתתפות פעילות, נדחה לאחר יום שלם של דיונים; נשים הורשו להקשיב מהגלריה אבל לא הורשו לדבר או להצביע.
מוט וסטנטון הפכו לחברות בלונדון, ועם חזרתן תכננו יחד כנס בנושא זכויות נשים בנפרד מהפעילות לביטול העבדות.
שמונה שנים לאחר מכן הן ארגנו את ועידת סנקה פולס - הכינוס הראשון שעסק בזכויות נשים.
הציור שואב השראה מסיפור שהופיע בהיסטוריה אוגוסטה: "הוא [אלאגבאלוס] העמיס על טפיליו סיגליות ופרחים אחרים בחדר אוכל עם תקרה הפיכה (כלומר, תקרה שיכלה להיפתח כלפי פנים), עד כדי כך שחלקם מתו כשלא הצליחו להיחלץ."
הציור מתאר סצנה סוריאליסטית בה סועדים בארמון הקיסר נחנקים למוות תחת מפולת עצומה של עלי ורדים, שהומטרו עליהם לפתע מתקרה נסתרת, לשם שעשועו של הקיסר ופמלייתו.
במרכז היצירה נראים אלאגבאלוס עצמו – נער במעטה משי מוזהב ועטור טיארה – אמו יוליה יוליה סואימיאס, ואהובו הגברי.
לצידם נראית נגנית חלילים צעירה, לבושה בעור נמר כמאנדה דיוניסית, יושבת תחת פסלו של דיוניסוס המחבק את אמפלוס, אהובו המיתולוגי שהפך לגפן.
הקיסר אלאגבאלוס מוצג על ספה עטופה זהב ופנינים, נשען על כריות ממולאות בנוצות שלווים, מוקף נשים חיוורות וקפואות – בהן, לפי פרשנים, יוליה מאסה סבתו.
מתחת, במפלס התחתון, שרועים סועדים בלב ה"מפולת", חלקם מגיבים בפליאה, אחרים מבועתים או חסרי הכרה.
פסל שד ברונזה ברקע משלים את התמונה בתור "צופה שטני אילם".
הבחירה להתמקד דווקא ברגע המוות – ולא ברגע ההפתעה או בהשלכות – משקפת תודעה אסתטית ויקטוריאנית המגיבה להיסטוריה באירוניה ובפליאה.
הציור מתאר סצנה מתוך ההיסטוריה האוגוסטה, בה הקיסר אלאגבאלוס "העמיס על טפיליו סיגליות ופרחים אחרים בחדר אוכל עם תקרה הפיכה" עד שנחנקו למוות (Historia Augusta, סעיף 21.5).
בניגוד למקור, אלמה־טאדמה בחר להציג אך ורק ורדים – לא סיגליות, נרקיסים או פרחים אחרים.
הבחירה הזו טעונה במשמעות סמלית ייחודית לתרבות הוויקטוריאנית, שבה הוורד ייצג לא רק יופי וחושניות, אלא גם קלקול מוסרי ואף מוות.
כדי לתאר במדויק את העלים – את תנועתם באוויר, צפיפותם וריקבונם המשתלט – אלמה־טאדמה הזמין משלוחים שבועיים של ורדים טריים מהריביירה הצרפתית אל סדנתו בלונדון, במהלך חורף 1887, אז לא ניתן היה להשיג ורדים באנגליה כלל.
הוא עבד על הציור חודשים רבים, וצייר כל עלה מתוך מודלים חיים.
שאר הפרטים בציור מלאי סמליות: פסל ברונזה קפוא ברקע, כמעין שטן אילם הצופה מהצד; הקיסר עצמו שוכב ברפיון על ספה עטופה זהב ופנינים, כשהוא נשען על כריות ממולאות בנוצות שׂליו.
לצד ניגון וריקוד, נראים פני הסועדים – חלקם כבר לכודים, גוססים או חסרי הכרה – מתחת לשטף העלים.
הבחירה להתרכז ברגע המוות דווקא, ולא בהתחלה או בהתפוררות שאחר כך, משקפת תגובה אסתטית ותרבותית להיסטוריה.
כעדותו של האספן חואן אנטוניו פרס סימון:
"יש איזון בין הסיפור האכזרי המתרחש – הקיסר הטובע את אורחיו בפרחים – לבין האומץ שבבחירה הפורמלית"
עם הצגתו באקדמיה המלכותית בלונדון ב־1888, עורר הציור השתאות טכנית לצד זעזוע מוסרי.
הכומר והמחנך פרדריק ויליאם פארר כתב:
"האם, בכל ההיסטוריה האדירה של רומא, לא נמצא שום דבר שראוי יותר למאמץ העצום של האמן הזה מאשר הקרנבל הזה של תאווה מצועצעת, של עיוות מוסרי תהומי, של מפולת עלי ורדים מעל משתה של העולם, הבשר והשטן – משתה שבו המתים שם, והאורחים בעומק הגיהנום?"
בהקשר הרחב של ציורי התקופה, האספן חואן אנטוניו פרס סימון הדגיש את הקשרים שבין "ורדיו של אלאגבאלוס" לבין יצירות נוספות מתוך האוסף שלו – בעיקר אלה העוסקות באידיאליזציה של יופי נשי, בפרטנות דקורטיבית, ובשילוב בין מיתולוגיה, מוות ואסתטיקה.
אחת ההקבלות המרכזיות היא ל"אנדרומדה" מאת אדוארד פוינטר: ציור קלאסי־מיתולוגי המציג את אנדרומדה העירומה רגע לפני שתינצל ממפלצת ים.
בדומה ל"ורדיו", גם כאן ניכר הפער בין היופי המעודן לבין האיום הנרמז – עירום אידיאלי המציג סבל חבוי וסכנה מתקרבת.
השוואה נוספת היא לציור "רביעייה" מאת אלברט ג'וזף מור.
ציור דקורטיבי המציג ארבעה גברים בתוך קומפוזיציה מתוזמרת בקפידה.
כמו אצל אלמה־טאדמה, גם כאן המבט האסתטי גובר על הנראטיב, והצופה מתבונן ביופי מאורגן עד לפרט האחרון.
פרס סימון רואה בשתי היצירות ביטוי מובהק לשאיפה הוויקטוריאנית ל"הרמוניה חזותית וריסון רגשי".
הציור באוספו של פרז סימון
הציור נמצא באוסף של המיליארדר ואספן האמנות חואן אנטוניו פרס סימון, יליד ספרד שהיגר בילדותו למקסיקו.
הוא נחשב לאחד האספנים הגדולים בעולם כיום, עם למעלה מ־4,000 פריטים.
הציור הוצג בתערוכות גדולות ברחבי אירופה, כולל Leighton House בלונדון – מקום מגוריו ויצירתו של לורנס אלמה־טאדמה – כחלק מהתערוכה A Victorian Obsession.
הוורד והירבוז הוא אחד ממשלי איזופוס, מספר 369 בסיווג פרי.
הוא מנוגד למשלי צמחים אחרים, שבהם הגיבורים מתווכחים זה עם זה בגאווה: במשל הזה, הירבוז הצנוע משבח את הוורד על יופיו ומקבל תשובה, באותה הצניעות, שחייו של הוורד קצרים בעוד שהירבוז היא בעל חיי נצח.
מוסר ההשכל של המשל הוא שיופי אינו דבר שנמשך, ושלתנאי חיים מעוררי קנאה יש לעיתים קרובות גם צד שלילי.
בתקופה הקלאסית היו רק גרסאות יווניות של הסיפור והוא התפשט למערב אירופה בתקופה מאוחרת יחסית.
המחשה מוזיקלית אמריקאית של המשל מופיעה כקטע מתוך "משלים לאבוב ולפסנתר" מאת ליז נדלה.
בעברית נקרא המשל, בתרגומו של שלמה שפאן, "הורד ופרח האלמוות".
הוּטוּ היא אחת משלוש הקבוצות האתניות בבורונדי ורואנדה.
אנשי ההוטו מהווים 85% מהאוכלוסייה בבורונדי ו-84% מהאוכלוסייה ברואנדה, אשר נחשבת למדינה הצפופה ביותר באפריקה.
מבחינה תרבותית החלוקה מלאכותית במידה מסוימת, ומבוססת יותר על מעמד מאשר אתניות, כיוון שאין הבדלים משמעותיים בשפה או בתרבות בין אנשי ההוטו לבין הקבוצות האתניות האחרות באזור, כמו הטוטסי.
הקבוצה האתנית השלישית היא אנשי הבאטווה, שבט של אנשי פיגמים החיים גם ברואנדה.
על פי הגרסה שרווחה במהלך המאה ה-20, ההוטו הוא שבט חקלאי שהגיע לאזור רואנדה ובורונדי מהמערב במאה ה-11, והתיישב במקום מגוריהם של הציידים-לקטים משבט הטווה.
על פי גרסה זאת, במאה ה-15 הגיעו הטוטסי מאתיופיה לאזור ושיעבדו את ההוטו.
הטוטסי תוארו כצאצאי הדמויות המקראיות שם או חם, בעוד שההוטו כונו "כושים".
ההוטו תוארו על ידי אירופאים בתחילת המאה ה-20 כנמוכים ומכוערים מהטוטסי וכבעלי עור כהה יותר.
על פי גרסה אחרת, ההוטו והטוטסי היו בני עם אחד.
התואר "טוטסי" ניתן לאנשים אשר החזיקו בבעלותם בקר והתואר "הוטו" ניתן לאדם ששירת אדם אחר בדרגה בכירה יותר.
בתקופה הטרום-קולוניאלית, היו הטוטסי האליטה שתיווכה בין המלך ובין תושבי הארץ.
היו שתיארו את הטוטסי וההוטו כקאסטות, אך כאלו שאפשרו מעבר הדרגתי תוך מספר דורות.
כך הוטו שרכשו מקנה נהיו לטוטסי, וטוטסי שהתיישבו על האדמה במקום מסוים היו להוטו.
עלו טענות, שהגרסה שההוטו היו שבט נפרד מהטוטסי אשר הגיעו מאזור אחר, היא שכתוב היסטורי.
על פי טענות אלו, השלטונות בבורונדי ורואנדה על סף התקופה הקולוניאליסטית הם שאחראים לתיאור הזה, שנוצר על מנת להתאים לרוח האירופית.
טענות אלו נסמכות על עדויות שאין הבדל בין צבע העור של ההוטו והטוטסי; על תלונות של הוטו קיצוניים על כך שטוטסי מתחזים להוטו; ועל אמירות כמו זו של שר החוץ של בורונדי שאמר שניתן להבחין בין הוטו לטוטסי, אבל טווח הטעות הוא 35%.
נטען שרק קבוצה קטנה של טוטסי אריסטוקרטים מתייחדים בכך שהם גבוהים מההוטו, בעוד הרוב הגדול של הטוטסי הם בעלי אותו גובה כמו ההוטו.
עם חדירת האדם הלבן לאזור, המילה "הוטו" קיבלה משמעות של קבוצה נחותה מה שבאופן טבעי הגדיר את הטוטסי כאליטה, על-אף שבעבר, משמעות המילה "טוטסי" הייתה "אדם בעל ממון (בקר) רב".
הבדל זה בא לידי ביטוי בעיקר בפסקי הדין של המערכת ההיררכית של ראשי השבטים שבראשה ניצב המלך; החוק המסורתי הפלה לטובה את הטוטסי ולמעשה שיקף מציאות של מערכת יחסים היררכית בין השניים.
כך למשל, העונש על הריגת איש טוטסי על ידי איש הוטו הוא הריגת שני קרובי משפחה של הרוצח, בעוד העונש על הריגת הוטו על ידי טוטסי הוא הריגת בן משפחה אחד בלבד ממשפחתו של הרוצח.
אומנם קשה להצביע על נקודת זמן מסוימת שבה החלה ההפרדה ו/או ההבדלה בין טוטסי להוטו והסיבות להבדלה בין שתי הקבוצות אינן חד-משמעיות, אך ההפרדה אותה עשה האדם הלבן מבוססת על השוני במראה החיצוני בין השניים.
ההוטו, אשר הוגדרו נחותים, היו נמוכים יותר וכהים יותר בצבע עורם, מנגד המראה החיצוני של הטוטסי שהיו בהירים יותר, גבוהים ורזים יותר, נתפס בעיני האדם הלבן כנעלה וזאת כתוצאה מיכולת הזדהות והקרבה היחסית של האדם הלבן עם הטוטסי בהשוואה להוטו.
כאשר הגדיר האדם הלבן את ההבדל בין הקבוצות כראות עיניו, החלו נשמעים קולות מירמור בקרב בני ההוטו שהוגדרו כנחותים.
עניין זה הפך עם הזמן לבעיה המרכזית ברואנדה.
ההפרדה הגזעית אשר ביצע האדם הלבן בין ההוטו והטוטסי היא אחד מהגורמים העיקריים למציאות ברואנדה כיום.
המתיחות בין הטוטסי לבין ההוטו הגיעה לשיאה ברצח העם ברואנדה כאשר אנשי הוטו רצחו בסביבות מיליון בני טוטסי ביחד עם אנשי הוטו מתונים.
בשנת 1957 פרסם גרגואר קאייבנדה את המאמר Note sur l'aspect social du problème racial indigène au Rwanda ("הערה על ההיבט החברתי של הבעיה הגזעית המקומית ברואנדה") שנודע כ Manifeste des Bahutu ("מניפסט ההוטו").
בשנים 1959–1961 ערכו ההוטו מהפכה נגד ממלכת הטוטסי שנתמכה על ידי השלטון הקולוניאליסטי הבלגי.
המהפכה, שכללה רדיפה וטבח של בני טוטסי, הובילה להעברת התמיכה הבלגית מהטוטסי להוטו ולבסוף להענקת עצמאות לרואנדה.
אנשי ההוטו הם ברובם עובדי אדמה.
הם גם עבדו כרועים עבור אנשי הטוטסי.
המזון העיקרי של אנשי ההוטו מורכב מדגנים, שעועית, אפונה, בננות, בטטה ומעט בשר עיזים.
רוב ההוטו כיום הם נוצרים, בעיקר קתולים, והשאר מאמינים בדת המסורתית שלהם, לעיתים בשיתוף עם נצרות, המתייחסת לאל נדיב בשם "אימנה" ומכירה במכשפים ושדים.
בני ההוטו נישאים לרוב בסביבות גיל 17, כאשר הבנות מתחתנות בהגיען לבגרות.
הגברים משלמים למשפחת נשותיהם מוהר של פרות ועיזים לקראת החתונה.
בעבר, אף על פי שהתגוררו זה לצד זה, הטוטסי וההוטו נבדלו זה מזה ונמנעו מנישואים בין שבטיים.
למרות זאת, עדיין היו כאלו אשר השתייכו לתתי-קבוצות; היו גם נישואי תערובת בין הטוטסי וההוטו ובתוך אותו "קלאן" (Clan – משפחה מורחבת) וחרף ההכרה בשוני שביניהם, חיו הללו במשותף.
הוטמייל (ובשם הרשמי: Microsoft Hotmail) היה שירות דואר מבוסס רשת מבית מיקרוסופט.
בנוסף לשירותי הדואר הציע הוטמייל שילוביות עם מוצרי מיקרוסופט נוספים כגון שיתוף רשימת אנשי הקשר עם Windows Live Messenger, קבלת חיווי על דואר חדש בתוכנה זו, ממשק עם תוכנות ה-Outlook ו-Windows Live Mail ועוד.
הוטמייל התחרה בשירותי דואר אלקטרוני שונים כגון ג'ימייל, AIM Mail, שירות הדואר האלקטרוני של יאהו!
ב-3 באפריל 2013 מיזגה מיקרוסופט את Hotmail בשירות ה-Outlook.com.
הוטמייל נוסד על ידי סייביר באתיה וג'ק סמית' בשנת 1995, והושק מסחרית ב-4 ביולי 1996, יום העצמאות של ארצות הברית.
תאריך ההשקה המסחרית מסמל העצמאות מספק שירותי האינטרנט, אשר סיפקו בין השאר את תיבות הדוא"ל עבור המנויים שלהם.
הרעיון הראשוני של ג'ק סמית' היה להשיג גישה לדואר האלקטרוני ברשת מכל מחשב, בכל מקום בעולם, ללא תלות בספק שירותי האינטרנט.
בזמן ההשקה נפח התיבה החינמית היה כ-2 מגה-בייט.
כשסייביר באתיה העלה את הרעיון לשירות הדואר האלקטרוני המקוון, הוא ניסה את כל השמות שמסתיימים ב-mail, ולבסוף בחר את השם הוטמייל מפני שהשם הכיל את האותיות "HTML" - השפה המשמשת לכתיבת הבסיס של דפי אינטרנט.
בתחילה השם צוין כ-HoTMaiL - כשהאותיות HTML מופיעות בו כאותיות גדולות.
הוטמייל התבסס כלכלית על ידי קרן הון סיכון.
בדצמבר 1997, הוטמייל דיווח על יותר מ-8.5 מיליון מנויים, ובאותו חודש נמכר למיקרוסופט ב-400 מיליון דולר, לאחר מכן השירות שווק תחת MSN.
בפברואר 1999, הוטמייל דיווחה על יותר מ-30 מיליון חברים פעילים.
הוטמייל הציע חשבונות דואר אלקטרוני בארצות רבות, היה זמין ב-17 שפות.
במאי 2010 דיווחה הוטמייל על 360 מיליון חברים רשומים, ועל נפח של למעלה מ-8 מיליארד הודעות ליום.
עד היום הוטמייל הוא אחד משירותי הדואר האלקטרוני המקוון הגדולים ביותר.
הפיתוח והצוות של הוטמייל ממוקמים בעיר מאונטין וויו, קליפורניה, בקמפוס מיקרוסופט בעמק הסיליקון.
ב-18 בנובמבר 2004, הוטמייל החל להציע כתובות אימייל של מדינות מסוימות.
לדוגמה, משתמשים בבריטניה יכולים להרשם ולקבל כתובת שמסתיימת ב-hotmail.co.uk@, מה שנותן למשתמשים בחירה במגוון רחב של כתובות דואר אלקטרוני, משום שכתובות רבות של הוטמייל העולמי כבר תפוסות.
כששירות הדואר האלקטרוני של MSN הושק, היא הריצה מכירות פומביות ב-eBay לכתובות אימייל פופולריות, והכסף נתרם לצדקה, לעמותה נגד התעללות בילדים (NSPCC).
כיום הוטמייל הציע תיבת דואר אלקטרוני בחינם בנפח של 5 ג'יגה בייט (אף על פי שיש הגבלה של 10 מגה בייט לקובץ מצורף).
בתקופת MSN הוטמייל הציעה לחברים בה 10 גיגה בייט של אחסון דואר אלקטרוני בתשלום.
החל מסוף העשור הראשון של המאה ה-21 הוגדל הנפח החינמי ל-25 גיגהבייט למשתמש, והגבלה של 25 מגה בייט לקובץ מצורף.
נפח שנחשב לאחד מהגדולים ביותר בין אתרי הדוא"ל המקוון החינמי.
בנוסף לשירותי דואר, חשבון הוטמייל מאפשר גישה לשאר השירותים של MSN: שירות Spaces לאחסון אלבומי תמונות וכתיבת בלוגים, שירות SkyDrive לאחסון קבצים, יצירת קבוצות ולוח שנה.
חלק מהשירותים אינם נתמכים בדפדפנים מסוימים (למשל לוח השנה בגוגל כרום), ולחלק מהשירותים ניתנת עדיפות בשימוש באינטרנט אקספלורר של מיקרוסופט (למשל בהעלאת תמונות לאלבומי התמונות).
חלק מהשירותים נוחים יותר למי שהתקין את תוכנת Microsoft Silverlight (למשל העלאת קבצים).
כיום, להוטמייל ממשק חדש, המהווה חלק מפרויקט "Windows Live", בו משמרים תוכנות וממשקים של MSN ומייצרים תוכנות חדשות המשפרות את מערכת חלונות, ומגבירות את עוצמת מיקרוסופט בתחרות נגד גוגל, אפל ו"יאהו!".
ב-31 ביולי 2012 הציגה מיקרוסופט את Outlook.com, שירות הדואר אשר החליף את "הוטמייל" ב-3 באפריל 2013.
במשך זמן רב מדיניות השירות הייתה סגירת חשבון לאחר שלא נעשה בו שימוש במשך חודש.
מדיניות זו גרמה לרבים לעזוב את השירות או לא להצטרף אליו מלכתחילה.
תלונה נפוצה היא "חתימה פרסומית" - תוספת של פרסומת לסופה של כל הודעה שנשלחת מחשבון בהוטמייל.
תוספת זאת בוטלה בעדכון של מוצרי Windows Live.
דואר אלקטרוני שנשלח באמצעות Windows Live Mail לא כולל את החתימה הפרסומית.
הוטל נאסיונל דה קובה (בספרדית: Hotel Nacional de Cuba, מכונה בקיצור "הוטל נאסיונל") הוא בית מלון מפואר ברובע ודאדו שבהוואנה, בסמוך למאלקון.
המלון נחנך ב-30 בדצמבר 1930, על גבעה שעליה הוצבה בעבר סוללת תותחים להגנת העיר.
באותה העת הייתה התיירות האמריקאית לקובה בשיאה, והמלון נועד לשרת את עשירי ארצות הברית, שנהרו למועדונים ולבתי הקזינו של הוואנה.
המלון התחבב על סופרים, שחקנים ואמנים רבים, לצד ראשי המאפיה האמריקאית, שניהלו כמה מבתי הקזינו בעיר.
ב-4 בספטמבר 1933 התבצרו במלון 300 אנשי צבא ממתנגדיו של פולחנסיו בטיסטה, שזמן קצר קודם לכן תפס את השלטון בקובה.
לאחר קרב עקוב מדם הצליחו אנשיו של באטיסטה להשתלט על המלון.
כמה מהמתבצרים הוצאו להורג לאחר כניעתם.
לאחר המהפכה הקובנית הפסיקו התיירים האמריקאים לפקוד את המדינה, והוא הפך בעיקר למעונם של דיפלומטים זרים.
המלון ירד מגדולתו, ובדומה למבנים רבים בהוואנה, סבל מהזנחה.
לאחר התמוטטות ברית המועצות סבלה קובה ממשבר כלכלי חריף, וממשלתה החליטה לקדם את התיירות למדינה.
במסגרת הצעדים שננקטו, שופץ המלון ב-1992, אך עדיין אין בכך כדי לשחזר את ימי הזוהר שלו.
המלון נבנה בסגנון אקלקטי (לקטני), המשלב אלמנטים של אר דקו ואלמנטים נאו-קלאסיים עם תכנון כללי המזכיר את הבנייה המורית בספרד אשר השפיעה רבות מאוחר יותר גם על הבנייה הקולוניאלית באמריקה הלטינית.
אולם המבואה עוצב כאולם של כנסייה מימי הביניים והמלון מוקף בגנים ובהם קלויסטרים שעוצבו בסגנון מורי ומזכירים מעט חצרות של ארמונות מוסלמיים וחצרות מנזר אירופאיות.
במלון 8 קומות, ובהן 362 חדרים, ביניהם 30 סוויטות ועוד 4 סוויטות מיוחדות.
חלק מהסוויטות נקראו על שם ידוענים ששהו בהן בעבר, ביניהם פרנק סינטרה, אווה גרדנר וג'וני וייסמילר.
הוֹט קוּטוּר הוא מונח בתחום עיצוב האופנה, שמשמעותו ביגוד ואביזרי אופנה יוקרתיים שהוכנו והותאמו באופן אישי.
אופנת הוט קוטור עשויה בדרך כלל מאריג משובח ותפורה בשימת לב מרבית לכל פרט, לעיתים קרובות בעבודת יד.
המונח הוט קוטור הונהג לראשונה בפריז בשנת 1858 על ידי מעצב אופנה ששמו שארל פרדריק וורת', שהיה אנגלי במקורו.
בגד המוגדר כ"הוט קוטור" נתפר להזמנת הלקוח ועל פי מידותיו, עשוי מחומרי גלם יקרים, ונתפר בקפידה רבה על איכות התפר והגימור, כשלעיתים קרובות נעשה שימוש בשיטות עבודה ידניות ומורכבות הדורשות זמן עבודה ארוך יותר מאשר בייצור תעשייתי.
בעיצוב ובתפירת בגד "אופנה עילית" מושם דגש עליון על מראהו של הבגד והתאמתו לדרישות הלקוח.
לכן, בגדים ואביזרי אופנה אלה יקרים במידה ניכרת מביגוד המיוצר בשיטות ייצור המוני.
השימוש במונח אינו מכוון לבגדים בלבד, אלא גם לאביזרי אופנה יוקרתיים דוגמת תיקים, נעליים, חגורות וכיוצא בזה.
המונח הצרפתי Haute couture הוא מונח מוגן בצרפת, שם ניתן להשתמש בו רק לצורך תיאור מוצרים של מעצבי אופנה העומדים בתנאים מוגדרים של לשכת האופנה הצרפתית:
העיצוב חייב להיעשות בהזמנה מיוחדת, אשר דרשה את מדידת הלקוח לפחות פעם אחת.
סדנת העבודה בפריז חייבת להכיל לפחות חמישה עשר עובדים.
בכל עונה חייבת החברה להציג עבור התקשורת קולקציה המכילה לפחות 35 דגמים לערב וליום.
המחיר בבגד שנתפר בסגנון הוט קוטור ייקבע על פי זמן עבודה ועלות החומרים.
זמן עבודה על בגד הוט קוטור בהתאמה צריך להיעשות בהגבלת זמן של עד 8 שבועות.
ובקולקציה, עד שבוע האופנה בפריז.
היות שהמונח הוט קוטור הוא מונח מוגן בצרפת, מותג לא יקרא לעצמו הוט קוטור ללא אישור של הפדרציה הצרפתית לאופנה.
רק לאחר שהמותג הוכר בפדרציה כמותג הוט קוטור שמתנהל לפי 5 החוקים, יוכל אותו מותג להיקרא "מותג הוט קוטור".
הוט פוט (בסינית מסורתית: 火鍋, בסינית מפושטת: 火锅, פיניין: huǒguō, שמשמעו "קדרה באש") הוא מאכל מהמטבח הסיני.
מאכל זה כולל ציר המתבשל בקדרה עשויה מתכת, המונח במרכז שולחן הארוחה, וסביבו מונחים מרכיבים שונים, בהם בשר פרוס, ירקות, פטריות, כיסוני וון טון, כופתאות, ופירות ים, והסועדים טובלים את המרכיבים השונים ומבשלים אותם בציר.
המאכל נאכל בסין מזה למעלה מ-1,700 שנים, ולא ברור מאין מקורו.
ישנה סברה כי מדובר במאכל שמוצאו ממונגוליה, וכי מדובר בתבשיל שהוכן על ידי הלוחמים המונגולים אשר בישלו ירקות ובשר בתוך הקסדות שלהם מעל המדורה.
המאכל התפשט ברחבי סין החל מתקופת שושלת טאנג, ובתקופת שושלת צ'ינג היה למאכל מקובל בכל רחבי סין.
סוגי הבשר המשמשים במאכל זה כוללים טלה, בקר, עוף, ברווז וחזיר.
סוגי הירקות כוללים: באק צ'וי, תרד, שעועית ירוקה, נבטים, בצלי אשקלון, זנגביל, תפוחי אדמה, טארו, עגבניות ודלעת.
לעיתים כוללים המרכיבים המבושלים גם טופו ואיטריות.
המרק מתובל ברוטב הויסין, רוטב סויה, חומץ, כוסברה, שום, שמן שומשום, פלפל לבן, פלפל צ'ילי, פלפל שחור ולעיתים גם בוטנים או חמאת בוטנים.
הוט צ'יפ היא להקת אינדי אלקטרוני מאנגליה.
הלהקה הוקמה בלונדון בשנת 2000. נכון לשנת 2024 הוציאה הלהקה שמונה אלבומי אולפן.
אלקסיס טיילור וג'ו גודרד, שניים מחברי ההרכב, הכירו עוד בשנת 1991 כשלמדו יחד בבית הספר.
בשנת 2000 הוציא ההרכב מיני אלבום ראשון בשם "Mexico EP".
טיילור וגודרד שיתפו פעולה בהזדמנויות שונות עם אוון קלארק ומרטין פליקס ומאוחר יותר גם עם אל דויל החבר גם בהרכב אל.סי.די סאונדסיסטם ולבסוף בשנת 2003 נקבע ההרכב הנוכחי של הלהקה.
בשנת 2003 הוציאה הלהקה את אלבומה הראשון "Coming on Strong" תחת חסותה של חברת הלונדונית Moshi Moshi.
האלבום, שנמכר בעיקר בבריטניה, קיבל בקורות מעורבות ולא זכה להצלחה במכירות ובמצעדים.
בשנת 2006 הוציאה הלהקה את אלבומה השני "The Warning".
האלבום זכה ליותר הצלחה מסחרית והגיע למעמד אלבום זהב בבריטניה ודורג גם במצעדים בשוודיה, אך הלהקה קיבלה את עיקר פרסומה לאחר צאתו של אלבומה השלישי "Made in the Dark".
"Made in the Dark" הגיע אף הוא למעמד זהב בבריטניה ונמכר ברחבי אירופה ובארצות הברית.
מהאלבום יצא גם הסינגל "Ready for the Floor" שהיה מועמד לפרס גראמי בקטגוריה "תקליט הדאנס הטוב ביותר" והגיע למקום השישי במצעד הסינגלים הבריטי.
בשנת 2010 הוציאה הלהקה את אלבומה הרביעי "One Life Stand" ממנו יצאו שני סינגלים "One Life Stand" ו-"I Feel Better".
השיר "I Feel Better", למרות שלא זכה להצלחה רבה ברחבי העולם, התפרסם בישראל והיה לשיר החמישי המושמע ביותר בתחנות הרדיו הישראליות בשנת 2010.
אלבום האולפן החמישי של הלהקה, "In Our Heads", יצא ביוני 2012. האלבום, שכולל 11 שירים, הוא הראשון של הלהקה שיוצא תחת הלייבל העצמאי "דומינו".
הוט שוט גליאנו הוא קוקטייל על בסיס ליקר גליאנו, אספרסו חם וחלב מוקצף שנמזגים אל כוס שוט המכילה כ-60 מ"ל נוזל בהצפה בסדר עוקב ולבסוף מתקבל קוקטייל בשכבות.
מקור שמו של הקוקטייל מרמז על מרכיביו וצורת הגשתו: הוט - האספרסו והחלב המוקצף הם חמים.
שוט - הקוקטייל מוגש בכוס שוט.
גליאנו - הוא המרכיב האלכוהולי בקוקטייל.
הוֹטארוּ בים (ביפנית: ホタルビーム) היא סוג של חידת היגיון שפורסמה על ידי ההוצאה לאור ניקולי.
המשחק מתבצע על גבי טבלה מרובעת, בדרך כלל בעלת קווים מקווקווים, כאשר על חלק מההצטלבויות שעל הטבלה ישנם עיגולים עם מספר בתוכם.
בנוסף, לכל עיגול יש נקודה על אחד מקווי הטבלה המובילים לעיגול.
המטרה היא לצייר קווים מודגשים לאורך קווי הטבלה על מנת לחבר את העיגולים ברשת אחת הגובלת בכולם.
הרשת לא יכולה לחצות או להצטלב עם עצמה חוץ מבעיגול.
המספר בעיגול מציין כמה פניות על הרשת "לקחת", במעבר בכיוון המצוין לפי הנקודה, עד החיבור לעיגול הבא.
לדוגמה, למעגל עם המספר 4 ועם נקודה בצד ימין, יהיה קו המגיע מצד ימין אשר יפנה 4 פעמים לפני שיתחבר לעיגול אחר.
עיגול עם אפס הוא נתון; יהיה לו לפחות קו אחד ישר (ללא פניות) בכיוון הנקודה, המגיע עד לעיגול אחר.
מכל עיגול יצא קו בכיוון של הנקודה שלו.
מאחר שפניה בפינת הטבלה נחשבת לפניה, עיגול עם המספר 1 שנמצא ליד הפינה יהיה חייב להמשיך לאורך קצה הטבלה.
קמין קרסטי (הוטה) היא תופעה גאולוגית, שבה נוצר בור עמוק בסלע, אשר לעיתים מגיע לעומק של עשרות מטרים.
בארץ ישראל התופעה קיימת בעיקר באזור הגליל העליון אך גם באזור השומרון ויהודה.
ההוטות נוצרות מתהליך קרסטי (המסתי) של סלעי דולומיט (לעיתים נדירות נוצר גם באבן גיר) המשוכבים בשיכוב גס.
סלעי הדולומיט, עקב היותם סלעים צפופים וקשיחים, נסדקים אך לא מתפוררים.
מי גשם זורמים על פני הסלע ומחלחלים באותם סדקים.
מי המשקעים במסלולם מהאטמוספירה החיצונית אל חללי הסלע עוברים בקרקע דרך אטמוספירה עשירת CO2 (פחמן דו-חמצני).
מקורו של ה-CO2 בקרקע הוא בפעילות הביוגנית.
המים ממיסים את ה-CO2 וחומציותם עולה.
המגע בין המים לסלע והחומציות מאפשרת המסה והרחבה של הסדקים.
במקום שבו יש מפגש סדקים, תהיה ההתרחבות מהירה יותר.
מידת הפתיחה של הסדקים אינה קבועה.
מים העוברים בזרימה לאורך מפגש סדקים עשויים להגיע לנקודה בה הסדקים מתרחבים עם העומק.
המים זורמים בפילם דק על פני הסלע ומתחיל להתפתח קמין שצורתו כעין חרוט ההולך ומתרחב כלפי מטה.
התרחבות הקמין גורמת לגידולו כלפי מעלה וסחיפה על פני השטח או התמוטטויות עשויים לגרום לפתיחת הקמין בקצהו העליון.
פעמים רבות נוצרים נטיפים בתוך אותם קמינים.
המרכז לחקר מערות בישראל (מלח"מ) עורך סקרי שטח ומחפש עוד הוטות, נכון ל-10 באוגוסט 2013 נמצאו ומוספרו 250 הוטות רק באזור הר פקיעין.
שתיים מההוטות היותר גדולות בארץ ישראל הן הוטה 6 וההוטה בהר מירון.
ההוטה הגדולה ביותר נכון ל-3 בספטמבר 2014 היא ההוטה שנתגלתה ליד מושב שתולה ביולי 2014, (מערת רהב).
הוט נט שירותי אינטרנט בע"מ היא חברה ישראלית המשמשת כספקית אינטרנט בישראל, ובסיסה בנוף הגליל.
החברה היא חלק מקבוצת HOT ונמצאת בבעלות הוט מערכות תקשורת בע"מ.
בתחילת שנות ה-2000, חברת מת"ב (שמה הקודם של חברת האם HOT) הקימה את ספקית האינטרנט "נון-סטופ", במטרה להיות הראשונה שמפעילה שירותי אינטרנט מהיר בפס רחב, אך העיכוב בקבלת הרישיון להפעלת השירות השאיר אותה מאחורי הספקיות הפעילות.
בשנת 2008 חברת HOT הגישה בקשה להפעלת ספק אינטרנט.
החברה קיבלה רישיון למתן שירותי גישה לאינטרנט בדצמבר 2010 בתנאי שחברת הוט תפריד לחלוטין את פעילות הספקית משאר פעילות החברה וזאת על מנת לשמור על תחרות הוגנת.
בשנת 2010 חברת HOT עברה לבעלות אלטיס הצרפתית (Altice), ואיתה גם חברת הבת הוט נט.
ב-2012 יצאה הוט במבצע חסר תקדים בשוק ספקיות האינטרנט בישראל, והציעה חבילת שירותי אינטרנט עם מחיר אחיד של 20 ש"ח לכל מהירויות הגלישה.
במשך השנים נאבקה הוט משפטית על מנת שמשרד התקשורת יאפשר לה לשווק את חבילות הספקית ביחד עם חבילות תקשורת אחרות (סלולר, טלוויזיה), והיא אף עשתה זאת ובעקבות זאת הוטל עליה קנס ב-2020.
הוטיה קובנית (שם מדעי: Capromys pilorides) היא מין של מכרסם גדול ממשפחת ההוטיים החיה בטבע באי קובה שבאיים הקריביים ומהווה את מין ההוטיות הגדול ביותר בעולם (בעבר היו מיני הוטיות ענק שנכחדו).
ההוטיה היא בעלת פרווה ארוכה וגסה שצבעה משתנה משחור לחום וכולל צבעי אדום וצהוב חולי.
יש להוטיה גוף מוצק ורגליים קטנות והיא מתהלכת לאט.
היא מזכירה מעט קפיבארה מטפסת קטנה.
יש לה מעיים המחולקים לשלושה מורעים, דבר חריג אצל מכרסמים העוזר לה לעכל עצה.
ההוטיות הם מין החי בקבוצות קטנות בטבע ומתרבה באיטיות ממליטים גור אחד עד שלושה.
הם יכולים להסתגל לשביה ואף אולפו מספר פרטים.
ההוטיות נפוצות במגוון בתי גידול בקובה.
ממנגרובים ועד לאזורים יבשתיים אבל מחבבות בעיקר את היערות הטרופיים.
האוכלוסיות הגדולות חיות באיסלה דה לה חובנטוד, בארכיפלג סהנה וארכיפלג דוס לקונס וכן במגוון איים ושוניות ברחבי קובה.
הם נפוצים גם במחוז גואנטנמו.
הם יודעים לטפס על עצים וחיים בצמרות אך ישנים בלילה בין סלעים ומחילות בבדידות.
ההוטיות הם אוכלי כל אבל עיקר מזונם הוא קליפות עצים, עלים ופירות.
הם אוכלים גם חרקים וגם חולייתנים קטנים כמו לטאות.
הוטארו ימאגוצ'י (ביפנית: 山口 螢, באנגלית: Hotaru Yamaguchi, נולד ב-6 באוקטובר 1990 בנבארי שביפן) הוא כדורגלן יפני המשחק בויסל קובה מליגת העל היפנית ובנבחרת יפן בעמדת הקשר ההגנתי.
ימאגוצ'י גדל בסרסו אוסקה, ובשנת 2009 עלה לקבוצה הבוגרת של המועדון, ששיחקה אז בליגה היפנית השנייה.
בעונתו הראשונה בקבוצה העפיל ימאגוצ'י עם סרזו אוסאקה לליגת העל היפנית, ועם הזמן הפך לשחקן בכיר בקבוצה.
עונת השיא של ימאגוצ'י הייתה 2013, אז סיימה אוסאקה במקום הרביעי וימאגוצ'י נכלל בנבחרת העונה של הליגה.
בעונת 2014 נשרו ימאגוצ'י וסרזו אוסאקה חזרה לליגה היפנית השנייה, וימאגוצ'י נשאר במועדון עונה נוספת, בסיומה הצליח לשוב עם הקבוצה לליגה הבכירה.
בתחילת 2016 חתם ימאגוצ'י בהנובר 96 מהבונדסליגה, במטרה לסייע לה במאבקי התחתית בבונדסליגה.
ימאגוצ'י ערך שש הופעות בקבוצה, ולא הצליח למנוע את נשירתה אל הבונדסליגה השנייה.
לאחר חצי עונה בהאנובר, חזר ימאגוצ'י לסרזו אוסקה.
בשנת 2010 זכה ימאגוצ'י עם נבחרת יפן בכדורגל עד גיל 21 במדליית זהב במשחקי אסיה.
בשנת 2012 השתתף עם הנבחרת באולימפיאדת לונדון (2012), שם סיימה יפן במקום הרביעי, לאחר הפסד 2-0 לנבחרת קוריאה הדרומית בקרב על מדליית הארד.
בשנת 2013 זכה עם נבחרת יפן באליפות מזרח אסיה, לאחר ניצחון 2-1 על נבחרת קוריאה הדרומית.
בשנת 2014 השתתף ימאגוצ'י עם נבחרת יפן הבוגרת במונדיאל 2014, בו הודחה יפן בשלב הבתים.
ימאגוצ'י פתח בהרכב בשני המשחקים הראשונים בשלב הבתים, בהם יפן הפסידה 2-1 לחוף השנהב וסיימה בתיקו 0-0 מול יוון, ונכנס כמחליף במשחק השלישי בו הפסידה יפן 4-1 לקולומביה.
בשנת 2018 זומן ימאגוצ'י לסגל היפני למונדיאל 2018, ימאגוצ'י נכנס כמחליף בניצחון 2-1 על נבחרת קולומביה בשלב הבתים, ופתח בהרכב בהפסד 1-0 לנבחרת פולין.
בשמינית הגמר נכנס ימאגוצ'י כמחליף במשחק בו הפסידה יפן 3-2 לנבחרת בלגיה לאחר ששמטה יתרון של 2-0. יפן וימאגוצ'י הודחו מהמונדיאל בשמינית הגמר.
משחקי אסיה (2010): מדליית זהב
נבחרת העונה של ליגת העל היפנית: 2013
הוטיים (שם מדעי: Capromyidae) היא משפחת מכרסמים בינוניים החיים באיים הקאריביים ושייכים לקבוצת קביות העולם החדש.
ההוטיות הם מכרסמים בינוניים שאורכם 20-45 ס"מ והמין הגדול במשפחה הוא ההוטיה הקובנית השוקלת עד 8.5 ק"ג ואורכה עד 60 ס"מ.
קרובי משפחתם הנכחדים ממשפחת הוטיות ענק (Heptaxodontidae), שכמותם חיו באיים הקאריביים, הגיעו לגודל רב יותר - עד ל-200 ק"ג.
ההוטיות הם קרובי משפחתה של הנוטריה (שהפכה למין פולש בישראל), ויש הרבה קווי דמיון בין המשפחות: זנב גדול ומגושם, גוף עגלגל וראש עבה עם שיניים חדות.
הם אוכלי עשב ברובם, אך מינים מסוימים מגוונים בחרקים ואף בחולייתנים קטנים.
הם חיים על עצים או על הקרקע ובין סלעים.
סוג ומין יחיד הוטיה קובנית (Capromys pilorides)
מין הוטיה קטנה של איי הטווס (Geocapromys thoracatus) - נכחדה
סוג ומין יחיד הוטית אימפוסטר (Hexolobodon phenax)
מין הוטית סן רפאל (Plagiodontia araeum) - נכחדה
סוג ומין יחיד הוטית למק (Rhizoplagiodontia lemkei) -נכחדה
הוטוויר הוא אתר אינטרנטי להזמנת כרטיסי טיסה, חדרי מלון, השכרת רכבים וחבילות תיירות במחירים מוזלים על בסיס מלאי שלא נמכר בחברות השונות.
מטה החברה נמצא בסן פרנסיסקו.
הוטוויר היא חלק מתאגיד אקספידיה, חברה ציבורית הנסחרת בנאסד"ק.
הוטוויר הוקמה בשנת 2000 על ידי גרג ברוקווי, אריק גרוס, קרל פטרסון וספנסר רסקוף בשיתוף עם 6 חברות תעופה מרכזיות: אמריקן איירליינס, נורתווסט איירליינס, דלתא איירליינס, יונטייטד איירליינס, אמריקן איירליינס וקונטיננטל איירליינס.
החברה מומנה על ידי קרן הון סיכון פרטית בהשקעה ראשונית של 75 מיליון דולר.
בתחילת דרכם, שם הקוד לשירות של הוטוויר היה "שד סגול".
בספטמבר 2003, חברת InterActiveCorp (IAC) הודיעה על רכישת הוטוויר במחיר של 663 מיליון דולר.
בתחילת דרכה, הוטוויר מכרה כרטיסי טיסה בלבד, אך עם התרחבותה החלה למכור בנוסף לינה במלונות והשכרת רכבים.
הוטוויר מציעה כרטיסי טיסה, חדרי מלון ורכבים שכורים אשר לא נמכרו.
לדוגמה, אם לרשת מלונות מסוימת יש עדיין מלאי גדול של מקומות לינה לקראת מועד ההזמנה, הוטוויר יציעו חלק ממקומות לינה אלו במחירים מוזלים.
החברות אשר עובדות עם הוטוויר מזרימות לה את המידע הזה וכך הוא מוצג באתר.
הוטוויר לא מציגים לגולשים את החברה שמציעה את המחירים המוזלים כדי שהיא לא תתחרה בינה לבין עצמה במקומות אחרים בהם המוצרים שלה נמכרים.
שיטת מכירה זו נקראת "Opaque".
שיטה זו מאפשרת להוטוויר למכור מוצרים שבלעדיה יכולים לא להמכר בכלל.
בדומה לרשת הסכם השותפים של ענקית הנסיעות אקספדיה
גם לחברת הוטוויר עצמה יש תוכניות שותפים.
בדרך זה מציעה החברה מגוון אפשרויות לקידום המוצרים שלה.
הראשונה היא שימוש במנוע החיפוש של הוטוויר באתרים מורשים אחרים והשנייה היא הפניה לאתר דרך כתבות, סקירות או אתרים העוסקים בעולמות התיירות.
קרל פטרסון, אחד ממייסדי הוטוויר, היה המנכ"ל הראשון של החברה.
בתחילה החברה מנתה 4 עובדים אך תוך מספר חודשים החברה גדלה ובהמשך העסיקו מעל ל-300 עובדים.
הוטיות ענק (שם מדעי: Heptaxodontidae) היא משפחת נכחדת של מכרסמים מקבוצת דמויי קביה אשר חיו באיים הקריביים במהלך תקופת המיוקן ותחילת הפליסטוקן.
ייתכן שכמה מינים קטנים יחסית שרדו עד ההולוקן.
כמה חוקרים טוענים שבני המשפחה הם פרפילטים ואינם קרובים.
מינים אלו דמו במראם לקפיבארה אך היו קרובים יותר למשפחת ההוטיים החיים כיום באיים הקריביים.
מינים אלה היו גדולים בהרבה מקרוביהם החיים ואחד ממיני המשפחה, האמבליריזה מאנגווילה וסן מרטין הגיע למשקל 50–200 ק"ג, בדומה לדוב שחור אמריקאי והיה מגדולי המכרסמים בעולם, אם כי קטן יותר ממכרסמים קרובים כמו הג'וספורטיגסי, הגדול שבמכרסמים מעולם.
מינים אלה שגשגו במשך תקופת הפליסטוקן והחלו לדעוך בסופה.
לא ברור מדוע אך ייתכן מאוד שהדבר קשור להגעת הפלאו-אינדיאנים לאיים.
האנשים צדו את המכרסמים לשם בשרם והרגו אותם עד האחרון.
הוט וילס הוא מותג מכוניות צעצוע המיוצר על ידי חברת מאטל האמריקאית.
המותג הוא הנמכר ביותר בתחומו בעולם.
החברה הוקמה ב-18 במאי 1968 על ידי הממציא האמריקאי אליוט הנדלר .
הרעיון להוט וילס היה ייצור מכוניות מסוג "Hot Rod" - הנתונות לשדרוגים חיצוניים ופנימיים ("Custom car" ), ולא בהכרח מבוססות על דגמים קיימים.
בהתחלה התמקדה החברה בכלי רכב אמריקאיים טיפוסיים לתקופה, כגון שברולט קמארו.
בשנים הראשונות היה מאבק צמוד בין הוט וילס למטצ'בוקס , החברה המתחרה שהציגה דגמים פשוטים יותר, על הבכורה בתחום.
שנות ה-70 היו טובות להוט וילס, כאשר החברה ייצרה מעל מאה דגמים חדשים, והשתדרגה בסלוגן חדש "Go With the Winner".
החברה התחילה לייצר כלי רכב אירופאים, כדוגמת חיפושית.
בשנות ה-80 החליטו בחברה לשים דגש בנוסף למכוניות ההוט-רוד, בייצור של דגמי מכוניות משפחתיות : דודג' אומני 024, רנו פואגו ועוד.
בשנת 1983 חברת הוט וילס חוותה משבר עם חברת ג'נרל מוטורס לאחר שבנתה דגם אב-טיפוס של שברולט קורבט, לפני מועד חשיפתו לשוק.
חברת ג'נרל מוטורס כמעט וביטלה את חוזה הזיכיון עם חברת מאטל.
בסופו של דבר, תוצאת המשבר הייתה חיובית, מאחר ששתי החברות הראו עלייה במכירות ביחס לשנים קודמות.
שנות ה-90 וה-2000 המשיכו את מגמת ההצלחה עם יציאתן של מאות דגמים חדשים, מסלולים, סדרות טלוויזיה ומשחקי וידאו.
Hot Wheels Classics – בשנות ה-2000 עקב דרישות מרובות, החלה החברה לייצר שוב דגמים אייקוניים של מכוניות שרירים אמריקאיות משנות ה-60 וה-70. בין השאר נכללו בסדרה דגמי פורד ת'אנדרבירד, שברולט מאליבו ופלימות' ברקודה.
חברת הוט וילס נותנת חסויות לנהגים המתחרים בתחרויות NASCAR ו-IndyCar Series .
בנוסף, המכוניות של החברה מופיעות בכעשרות משחקי וידאו, בהם Rocket League, Need for Speed ו-Forza Horizon.
הוטון פורסט היה אמן אוסטרלי, שהתמחה בנופים ובסצנות ימיות.
הוא היה אחד מעשרה ילדים שנולדו למשפחה איש צבא.
אביו, תומאס, היה פרש של המלכה ויקטוריה.
לא ברור מדוע המשפחה הייתה בצרפת, אך הם חיו בה עד 1830, אז מהפכת יולי אילצה אותם לעזוב.
הם התיישבו בג'מייקה, שם היה לאביו מטעי סוכר.
הוא למד בבית הספר של מאנינג בג'מייקה והמשיך באקדמיה צבאית בויסבאדן.
בשנת 1852 הוא נכנס ליחידת תותחנים בלונדון ומאוחר יותר לחיל הרגלים המלכותי של מונמות'.
לאחר שהתקדם לדרגת קפטן הוא התפטר מתפקידו הצבאי, ועבר לשירות המדינה במשרד הדואר הבריטי.
נולדו להם שני בנים, אחד מהם נפטר בינקות, ושתי בנות.
זמן קצר לאחר החתונה הם התיישבו בדרום אנגליה, שם הפליג והחל לצייר.
אין שום תיעוד על השכלה באמנויות, ולכן ניתן להניח שהוא היה אוטודידקט.
בשנת 1875, אולי ניסה לחקות את הקריירה של אביו כבעל מטעים, הוא קיבל מענק אדמה בקיטולנד - יישוב אנגלי במדינת פאראנה בברזיל, אך מצא שם סביבה בלתי ניתנת למגורים.
בשנה שלאחר מכן הוא קיבל מענק קרקע דומה בצפון מזרח טסמניה על נהר הרינגרומה.
עד מהרה הוא נטש גם את המקום ועבר לסורל, שם מילא מספר תפקידים עירוניים, כולל פקיד קרקעות, מפקח עירוני ומפקח על המשטרה.
בשנת 1881 הוא עזב את אותם משרדים ועבר לוולינגטון המלטס, פרבר של הובארט, כדי להתמסר כולו לאמנות.
בשנת 1899 נבחרו ציוריו של הר וולינגטון והובארט, חלקם על בסיס תצלומים, לסט הבולים הראשון של אוסטרליה.
במהלך קריירה של כמעט שבעים שנה, הוא הפיק למעלה מ-3,000 ציורים בפורמטים.
עיזבונו היה צנוע מאוד ורק בהווה העניין בציוריו התחדש.
הוֹטוֹן מיפְלין הארקוֹרט היא חברת הוצאה לאור אמריקאית של ספרי לימוד, חומרי לימוד טכנולוגיים, ספרי יעץ, סיפורת ועיון, הן לקוראים צעירים והן למבוגרים.
החברה ממוקמת ברובע הפיננסי של העיר בוסטון.
החברה הייתה מוכרת בעבר בשם חברת הוטון מיפלין (Houghton Mifflin Company), אך שמה שוּנה בעקבות הרכישה של חברת הארקורט הוצאה לאור (Harcourt Publishing) ב־2007. עד מארס 2010, היא הייתה חברה בת של Education Media and Publishing Group Limited, חברת אחזקות בבעלות אירית הרשומה באיי קיימן ונקראה בעבר בשם Riverdeep.
ב־1832 רכשו ויליאם טיקנור וג'ון אלן עסק למכירת ספרים בבוסטון, והחלו לעסוק בהוצאה לאור; ג'יימס ט.
פילדס הצטרף כשותף ב־1843. פילדס וטיקנור אספו אל ההוצאה בהדרגה רשימה של סופרים בולטים, ביניהם ראלף וולדו אמרסון, נתניאל הות'ורן והנרי דייוויד תורו.
הצמד יצר קשר הדוק עם Riverside Press, בית דפוס מבוסטון בבעלות הנרי אוסקר הוטון.
גם הוטון הקים חברת הוצאה לאור משלו, עם השותף מלאנכתון הרד ב־1864, וב־1872 הצטרף לשותפות הזו גם ג'ורג' ה.
בשנת 1878 נקלעה טיקנור ופילדס, כעת בניהול ג'יימס ר.
אוסגוד, לקשיים כלכליים, ולכן מיזגה את פעילותה עם הרד והוטון.
השותפות החדשה, ששמה Houghton, Osgood and Company החזיקה בזכויות על היצירות הספרותיות שהיו בבעלות שתי ההוצאות לאור.
כאשר אוסגוד עזב את החברה שנתיים לאחר מכן, החברה שינתה את שמה ל"הוטון מיפלין ושות'" (Houghton, Mifflin and Company).
על אף שיתוף פעולה רווחי עם חברת לוסון ולנטיין, עדיין היו להוטון, מיפלין ושות' חובות שקיבלה בירושה מטיקנור ופילדס.
על כן החליטו מנהלי החברה להוסיף שותפים.
בשנת 1884, ג'יימס ד' הרד, בנו של מלאנכתון הרד, הפך לשותף.
ב־1888 הפכו גם שלושה אחרים לשותפים: ג'יימס מאריי קיי, ת'רלו וויד בארנס, והנרי אוסקר הוטון הבן.
זמן קצר לאחר מכן הקימה החברה מחלקת ספרי לימוד, ומ־1891 עד 1908 עלו מכירות ספרי הלימוד ב־500 אחוז.
בשנת 1908 שינתה החברה את שמה לשם "חברת הוטון מיפלין".
זמן קצר לאחר 1916, החלה החברה להוציא לאור מבחני הערכה תקניים, בשיתוף פעולה הדוק עם מפתחי מבחנים כגון החוקר א"פ לינדקוויסט.
בשנת 1921, הפכה החברה להיות המוציאה לאור הרביעית בגודלה בתחום החינוך בארצות הברית.
בשנת 1967 הפכה הוטון מיפלין לחברה הנסחרת בבורסה של ניו יורק תחת סמל המניות HTN.
בשנת 1979 רכשה הוטון מיפלין את הקטלוג המלא של הוצאת "פרנסוס", הוצאה קטנה מברקלי, קליפורניה, שהוקמה ב־1957 על ידי הרמן שיין, בעלה של הסופרת־המאיירת רות רובינס.
הרכישה תרמה לחברה זכויות על יצירות מחברים כגון: אורסולה ק.
לה גווין, שרלוט זולוטוב, ובוורלי קלירי.
בשנת 1979, רכשה הוטון מיפלין את ספרי קלאריון (Clarion Books), חטיבת ספרות הילדים של הוצאת סיברי (Seabury Press).
בשנת 1980 רכשה הוטון מיפלין את פעילות ספרי הלימוד של ההוצאה לאור ראנד מקנאלי.
ב־1994 רכשה הוטון מיפלין את הוצאת מקדוגל ליטל, שעסקה בספרי לימוד לבתי ספר תיכוניים, תמורת 138 מיליון דולר, ובשנה שלאחר מכן רכשה את DC Heath and Company, מוציאה לאור של משאבים חינוכיים משלימים.
ב־1995 רכשה החברה את הוצאת צ'פטרס, מו"ל של כותרי בישול, גינה ועבודת יד.
בשנת 1996 יצרה הוטון מיפלין קבוצה עסקית בשם Great Source Education Group, כדי לשלב את קווי המוצרים המשלימים של חטיבת בתי הספר שלה, של מקדוגל ליטל, ושל הית'.
בשנת 1998 הכריזה הוטון מיפלין הרקורט על מותג נוסף בשם LOGAL Software, שנועד להוציא קו חדש של לומדות מדע אינטראקטיביות בשם "Science Gateways", כדי לתמוך בתוכנית הלימודים של ארצות הברית.
משנת 2017 מציעה הוטון מיפלין הרקורט את המותג "Logal Science" בזכיינות ליצרני לומדות.
בשנת 2017, החלה החברה לעסוק בהפקת סדרות טלוויזיה, ואחת הסדרות הייתה הסדרה "כרמן סנדייגו" בנטפליקס, על בסיס משחק המחשב הפופולרי משנות ה־80.
פעילות מיזוגים ורכישות במאה ה־21
לפעילויות מיזוגים ורכישות (M&A) הייתה השפעה רבה על חברה זו.
רכישת Vivendi את הוטון מיפלין
בשנת 2001, נרכשה הוטון מיפלין על ידי ענקית התקשורת הצרפתית Vivendi Universal תמורת 2.2 מיליארד דולר, כולל נטילת חוב.
ויוונדי יוניברסל כבר הייתה הבעלים של הוצאת הילדים הבריטית Kingfisher, שהפכה לחטיבה בתוך הוטון מיפלין.
בשנת 2002, תוך התמודדות עם לחצים פיננסיים ומשפטיים גוברים, מכרה ויוונדי את הוטון מיפלין למשקיעי ההון הפרטיים תומאס ה.
לי פרטנרס, ביין קפיטל וקבוצת בלקסטון תמורת 1.66 מיליארד דולר, כולל נטילת חוב.
מיזוג ריברדיפ עם הוטון מיפלין
ב־22 בדצמבר 2006, הוכרז כי חברת Riverdeep PLC השלימה את רכישתה של הוטון מיפלין.
החברה המשותפת החדשה נקראה הוטון מיפלין ריברדיפ (Houghton Mifflin Riverdeep).
ריברדיפ שילמה 1.75 מיליארד דולר במזומן ונטלה על עצמה 1.61 מיליארד דולר של חוב מחברות ההשקעות הפרטיות הנזכרות בסעיף הקודם.
טוני לאקי, לשעבר דירקטור בריברדיפ, נשאר בתפקידו כמנכ"ל החברה עד אפריל 2009.
עוד ב־2006, מכרה הוטון מיפלין את יחידת המבחנים המקצועיים שלה, "פרומיסור", לחברת פירסון.
את מוצרי ההערכה הנותרים שלה, כולל Edusoft שבסיסה בסן פרנסיסקו, שילבה החברה בתוך ריברדיפ.
ב־16 ביולי 2007 הודיעה הוטון מיפלין ריברדיפ שחתמה על הסכם סופי לרכישת החטיבות Harcourt Education, Harcourt Trade, ו־Greenwood-Heinemann מחברת ריד אלסווייר תמורת 4 מיליארד דולר.
החברה המורחבת נקראה הוטון מיפלין הארקורט.
באוקטובר 2007 מכרה הוטון מיפלין את חטיבת Kingfisher להוצאת מקמילן.
ב־3 בדצמבר 2007 הודיעה Cengage Learning (לשעבר Thomson Learning) כי הסכימה לרכוש את הנכסים של חטיבת ספרי הלימוד למכללות של הוטון מיפלין תמורת 750 מיליון דולר, בכפוף לאישור רגולטורי.
ב־25 בנובמבר 2008 הודיעה הוטון מיפלין הארקורט על הקפאה זמנית של רכישת כותרים מסחריים חדשים, לכאורה בתגובה למשבר הכלכלי של 2008. המוציא לאור של חטיבה זו התפטר, אולי במחאה.
משקיפים רבים המכירים את תעשיית ההוצאה לאור ראו בצעד טעות הרסנית.
בשנת 2012, רכשה הוטון מיפלין הארקורט את חטיבת ספרי הבישול והעיון של ג'ון ויילי ובניו, כולל המותגים CliffsNotes ו־"Webster's New World Dictionary".
החברה יצאה להנפקה בנובמבר 2013.
בשנת 2015, התקשתה הוטון מיפלין למצוא ארגון צדקה שיקבל תמלוגים עבור מיין קאמפף מאת אדולף היטלר.
ב־29 במרץ 2021 דיווח הוול סטריט ג'ורנל כי הרפר קולינס, חטיבה של תאגיד התקשורת News Corp בשליטת רופרט מרדוק, הגיעה לעסקה לרכישת חלק מהוטון מיפלין תמורת 349 מיליון דולר.
המכירה כוללת את חטיבת ההוצאה לאור ואת זיכיונות משחקי המחשב, ובהם "Carmen Sandiego" ו־"The Oregon Trail".
העסקה תאפשר להוטון מיפלין הארקורט לשלם חלק מחובה כדי שתוכל להתמקד באסטרטגיה הקודם־כל־דיגיטל שלה בתחום חומרי הלימוד.
ב־22 בפברואר 2022, הוכרזה הצעת רכש על ידי Veritas Capital לרכוש את הוטון מיפלין הארקורט במחיר של 21 דולר למניה, או כ־2.8 מיליארד דולר.
לפני מועד המכרז, המניה יצרה הייפ רב בפורום האינטרנט WallStreetBets, עם למעלה מ-36,000 חוזים שנסחרו עבור אופציות הרכש של 22.5 דולר ב-17 ביוני.
משקיעים רבים רכשו אופציות רכש בהתבסס על דיווחים רבים של משקיעים מוסדיים עם אחזקות גדולות בחברה, בטענה שהצעת ה־21 דולר למניה מעריכה הערכת־חסר את החברה.
ב־6 באפריל, 57% ממניות $HMHC הוצאו למכרז, מה שהוביל לכך שהצעת הרכש יצאה לפועל והוטון מיפלין הארקורט הפכה לפרטית.
לאחר השלמת המכירה, נמחקה מניית Houghton Mifflin Harcourt מהנאסד"ק.
מועדון הצרכנות הו"ט (הנדסה וטכנולוגיה) הוא מועדון צרכנים שהוקם בשנת 1996 על ידי הסתדרות ההנדסאים בישראל וחברים בו כ-270 אלף איש.
המועדון הוא ארגון בבעלות מוסד ללא כוונת רווח, המשרת את אוכלוסיית ההייטק ובתוכם, הנדסאים, טכנאים, מהנדסים, אנשי מקצועות המחשב והטכנולוגיה ובני משפחותיהם מעל גיל 18. זהו מועדון צרכנות המציע שירותים והטבות לאוכלוסיות אלו בתחומי הצריכה והפיננסים באמצעות יצירת שיתופי פעולה עסקיים.
המועדון מציע לחבריו הטבות, הנחות והצעות ערך בתחומי הצרכנות, הרכב, הפיננסים, התיירות, הביטוח והנדל"ן.
מנכ"לית החברה היא גנית הראל.
משרדי החברה ממוקמים במגדלי בסר בבני ברק.
המועדון הוקם בשנת 1996 על ידי הסתדרות ההנדסאים והטכנאים כהשלמה לפעילות האיגוד המקצועי.
מייסד המועדון ומנהלו הראשון היה יורי מרק.
בשנת 1998 השיק המועדון את אתר האינטרנט ובשנת 2000 שיגר את הניוזלטר הראשון.
בשנת 2004 נקלע המועדון לסכסוך משפטי עם חברת הכבלים, שהוקמה ממיזוג חברות הכבלים האזוריות שפעלו באותה עת והתאגדו תחת שם זהה לשם המועדון.
הסכסוך הסתיים בפשרה לפי המועדון יקרא הוט ואילו חברת הכבלים תיקרא HOT (באנגלית).
בשנת 2009 החל המועדון לפעול גם בעולמות הפיננסיים והשיק הטבות בנקאיות.
בשנת 2014 השיק המועדון אפליקציה מבוססת מיקום, ומציגה את הטבות המועדון ביחס למקום בו המשתמש נמצא ויכולת ניווט לבית העסק.
בשנת 2016, הוכנס שירות נוסף לאפליקציה - ה"ארנק חכם", כרטיס נטען שמעניק הנחה ברכישה ברשתות ובמותגים בישראל המאפשר לטעינה מדויקת של סכום הרכישה.
בשנת 2018 מונה צביקה וילנאי למנכ"ל המועדון.
וילנאי, ליווה את המועדון מיום הקמתו במסגרת חברת הפרסום והשיווק שניהל.
וילנאי התווה את האסטרטגיה העסקית והשיווקית של המועדון, בדגש על רתימת טכנולוגיות ויצירת שיתופי פעולה עסקיים עם חברות במשק.
בשנת 2019 רכש המועדון וחנך את בית ההנדסאי, בו פועלים לצידו גופי סמך נוספים של הסתדרות ההנדסאים.
בשנת 2021 חנך המועדון סוכנות ביטוח אובייקטיבית, הפועלת תחת מודל הסוכן האובייקטיבי, במבנה עמלה אחיד שמציעה פתרונות ביטוח לחברי המועדון.
בשנת 2024 מונתה גנית הראל לתפקיד מנכ"לית מועדון הוט.
הראל בעלת תואר שני במנהל עסקים ובעלת ניסיון ניהולי רב שנים.
החל משנת 2018 כהנה הראל כמשנה למנכ"ל מועדון הוט, והייתה אחראית על ניהול מחלקות הכספים, השירות, התפעול והטכנולוגיה של המועדון.
לאחר הודעת הפרישה של צביקה וילנאי מניהול המועדון, מונתה הראל על ידי הדירקטוריון כמנכ"לית המועדון החדשה.
בחלוף השנים המועדון התרחב לאוכלוסיות נוספות של מהנדסים, עובדי תעשיית ההיי-טק ועובדים בחברות טכנולוגיות.
המועדון מונה כ-300 אלף חברים בכ-170 אלף בתי אב.
למועדון הצרכנות הוט הסכמים עם מעל ל-14 אלף שותפי סחר, ספקים ונותני שירות.
מועדון הצרכנות הוט פועל על מנת להעניק לחברים בו כלים לצרכנות נבונה וערכית, המיושמת בפועל על ידי הגדלת כוח הקנייה של חבריו ובהוזלת יוקר המחיה בעולמות הצריכה השונים.
בנוסף, המועדון העמיד לעמיתיו שירותים נוספים עימם ניתן למנות: סיוע משפטי צרכני ראשוני ללא עלות, קורסים והרצאות וובינר בחינם, כתבות צרכניות במגוון נושאים וביצירת קהילה חזקה של שיתוף ידע בין העמיתים לבין עצמם.
מועדון הצרכנות מנהל שיתוף פעולה עם חברת ישראכרט המנפיקה ומתפעלת את כרטיס המועדון לחבריו.
בשנת 2014, השיק המועדון לראשונה בעולמות ניהול מועדוני צרכנות, אפליקציית סחר ייעודית לחברי המועדון, ומציעה מבצעים, הטבות והנחות לחברי המועדון.
בשנת 2019 רכשה החברה וחנכה את בית ההנדסאי ובנוסף, נכנסה החברה להסכם התקשרות בלעדי עם בנק לאומי.
בשנת 2021 חנך המועדון סוכנות ביטוח, המעניקה פתרונות ביטוח לחברי המועדון.
עם פרוץ מגפת הקורונה בישראל בשנת 2020, פעל מועדון הוט כדי למזער פגיעות צרכניות שהיו שכיחות באותה התקופה על ידי כך שאפשר לכל חבר מועדון ייעוץ משפטי ראשוני חינם בנושאים צרכניים.
לאחר פרוץ מלחמת חרבות ברזל ב-7 באוקטובר 2023, הקים מועדון הצרכנות הוט חמ"ל תיירות שסייע בהשבת ישראלים ששהו בחו"ל ארצה, וקידם מיזם "ערבות הדדית" על ידי הקמת פורום דיגיטלי שאפשר לקשר בין חברי מועדון שהיו זקוקים לסיוע לאלו שיכלו להעניק אותה.
הוטאוק או הודאוק (בקוריאנית: 호떡; נקרא גם הודעוק) הוא סוג פנקייק ממולא הידוע בעיקר כאוכל רחוב פופולרי באזור דרום קוריאה.
מקורו בסין, והוא התגלה לראשונה בקוריאה במהלך המאה ה-19.
הבצק שלו עשוי מקמח חיטה, מים, חלב, סוכר ושמרים.
לאחר ערבוב החומרים, נותנים לבצק לתפוח מספר שעות.
לאחר ההתפחה, יוצרים כדורים בגודל של חופן כף היד, ובפנים ממלאים כמות בינונית של תערובת מתוקה, לרוב עשויה מסוכר חום, דבש, בוטנים קצוצים וקינמון.
לאחר מכן, מניחים את הבצק הממולא על מחבת משומנת ומועכים אותו מעט כך שיהיה שטוח ובצורה עגולה.
בדרום קוריאה, התערובת מגיעה מוכנה, והיא זמינה בחנויות הרחוב.
לרוב היא מוגשת באריזות פלסטיק, והיא מגיעה גם עם מילוי המורכב מסוכר חום ובוטנים טחונים או שומשום.
המילה "הוטאוק" נגזרת מהמילה "טאנג בינג" ("tang bing") שפירושה "פנקייק מתוק" בסינית.
בשנות ה-20, סוחרים סינים רבים החלו להתיישב בקוריאה ומכרו את אותם הפנקייקים המתוקים.
הקוריאנים קראו להם "hotteok", שפירושה "עוגת האורז של הברברים".
מכיוון שקוריאה הייתה תחת שלטון יפני באותה עת, היפנים קראו לאותו הלחם "שינא פאן" (ביפנית: "支那パン") שפירושו "לחם סיני".
רבים מאמינים שהסוחרים הסינים שהיגרו לקוריאה והתיישבו בה בסביבות סוף המאה ה-19, יצרו ומכרו הוטאוק במחירים זולים יחסית, ובכך הם הפיצו את המנה ברחבי קוריאה.
בניגוד לפנקייקים סיניים רבים, שבדרך כלל מכילים מילוי בשר מתובל, ההוטאוק לרוב ממולא במלית מתוקה, כדי להתאים לסגנון הבישול ולטעמם התרבותי של הקוריאנים.
סוגי הוטאוק משתנים עם הזמן, למרות שרבים מהקוריאנים מעדיפים את המילוי הנהוג והרגיל: מלית קינמון ובוטנים.
מאז תחילת המאה ה-21, התפתחו מגוונים רבים של סוגי הוטאוק, כגון הוטאוק תה ירוק, הוטאוק פטל, תירס, פיצה ועוד רבים.
בנוסף לכך, חנויות רבות כיום מוכרות בקוריאה סוג נוסף של הוטאוק, הנקרא "יאצ'ה-הוטוק" ( yachae-hotteok), והוא ממולא באטריות וירקות.
בדרך כלל, נהוג לאכול הוטאוק בעונת החורף.
להוטאוק יש כמות סוכר גבוהה יחסית, וכתוצאה מכך, מנה אחת שלו יכולה להגיע עד 250 קלוריות.
הוט של ריי היא להקת פופ רוק אמריקאית, שהוקמה בנאשוויל ב-2005.
ב-23 באוקטובר 2009, הלהקה הוציאה את אלבום האולפן הראשון שלה, Lovesick Electric.
ב-6 באפריל 2010, הלהקה הוציאה את הסינגל "Bleed".
הסינגל הגיע בשיאו למקום ה-31 במצעד הפופ איירפליי.
ב-22 בפברואר 2011, הלהקה הוציאה את הסינגל "Tonight Tonight".
הסינגל הגיע בשיאו למקום שביעי באוסטרליה ולמקום השביעי בבילבורד הוט 100. כמו כן, הסינגל זיכה את הלהקה במספר תוארי הקלטה, בין היתר בתואר פלטינה משולשת מ-ARIA ובתואר פלטינה כפולה מ-RIAA.
ב-21 ביוני 2011, הלהקה הוציאה את המיני-אלבום Tonight Tonight EP.
המיני-אלבום הגיע בשיאו למקום השמיני במצעד ה-Heatseekers.
ב-4 באוקטובר 2011, הלהקה הוציאה, בשיתוף פעולה עם ניו בויז , את הסינגל "I Like It Like That".
הסינגל הגיע בשיאו למקום התשיעי בניו זילנד ולמקום ה-28 בבילבורד הוט 100. כמו כן, הסינגל זיכה את הלהקה במספר תוארי הקלטה, בין היתר בתואר פלטינה מ-RIAA.
ב-24 בנובמבר 2011, הלהקה הוציאה את אלבום האולפן השני שלה, Whatever.
האלבום הגיע בשיאו למקום ה-21 באוסטרליה, למקום ה-21 בניו זילנד, ולמקום ה-48 בבילבורד 200.
ב-29 בנובמבר 2011, הלהקה הוציאה, בשיתוף פעולה עם דמי לובאטו, את הסינגל "Why Don't You Love Me".
ב-2 במרץ 2012, הלהקה הוציאה את הסינגל "Honestly".
הסינגל הגיע בשיאו למקום ה-20 במצעד השירים מתחת להוט 100 ולמקום ה-30 במצעד הפופ איירפליי.
ב-12 בפברואר 2013, הלהקה הוציאה את הסינגל "Hung Up".
הסינגל הגיע בשיאו למקום ה-35 במצעד הפופ איירפליי ולמקום ה-191 בחבר המדינות (טופ-היט).
ב-8 בפברואר 2014, הלהקה הוציאה את הסינגל "Don't Say Goodnight".
הסינגל הגיע בשיאו למקום ה-33 במצעד הפופ איירפליי ולמקום ה-236 בחבר המדינות (טופ-היט).
ב-1 באוקטובר 2014, הלהקה הוציאה את המיני-אלבום Recklessly Japan Tour - EP.
ב-7 בנובמבר 2019, הלהקה הוציאה את הסינגל "I Hate LA".
הסינגל הגיע בשיאו למקום ה-40 במצעד הפופ איירפליי למבוגרים.
ב-10 באפריל 2020, הלהקה הוציאה את המיני-אלבום Tangerine EP.
במתמטיקה ובלוגיקה, הוכחה היא סדרה סופית של טענות הנובעות זו מזו בעזרת כללי היסק, תוך שימוש בהגדרות, באקסיומות, ובידע קודם שהוכח קודם לכן, המראה שטענה מסוימת היא נכונה.
הפרכה של טענה מהווה גם היא הוכחה – הוכחה שטענה זו אינה נכונה (כלומר ששלילתה של הטענה היא נכונה).
טענה שטרם זכתה להוכחה קרויה השערה, וטענה שזכתה להוכחה קרויה משפט או תאורמה.
תפקידה המתמטי של ההוכחה הוא להפוך רעיונות והשערות לדרך סלולה, שממנה אפשר להתקדם לרעיונות חדשים.
על ההצגה הנאותה של הוכחה מתמטית כתב הרמן וייל "איננו מרוצים כאשר אנו נדרשים לקבל אמת מתמטית מתוקף שרשרת מסובכת של הסקות פורמליות וחישובים, שדרכם אנו מגששים דרכנו במגע.
אנו רוצים לקבל סקירה של הדרך ומטרותיה; אנו רוצים להבין את הרעיון, את ההקשר העמוק".
הוכחה משתמשת בכללים להסקת מסקנות, אך יש בה גם שימוש נרחב בשפה טבעית, ולכן עלולה להיות בה עמימות הנובעת מעמימותה של השפה.
כדי להימנע מעמימות זו ניתן להשתמש בהוכחה פורמלית.
הוכחה ישירה, שבה המסקנה נובעת ישירות מההגדרות, מהאקסיומות וממשפטים קודמים.
דוגמה להוכחה כזו היא ההוכחה שסכומם של שני מספרים זוגיים יהיה גם זוגי.
הוכחה באינדוקציה: תחילה בודקים את נכונות הטענה למקרה בסיס מסוים ואחר כך, באמצעות עקרון האינדוקציה, מוכיחים את נכונותה עבור קבוצה אינסופית בת-מנייה של מקרים.
דוגמה להוכחה כזו היא הוכחת הנוסחה לסכום של סדרה חשבונית.
הוכחה בדרך השלילה: מניחים שהטענה שיש להוכיח אינה נכונה, ומראים שהנחה זו מובילה לסתירה.
דוגמה להוכחה כזו היא הוכחתו של אוקלידס בדבר קיום מספר אינסופי של מספרים ראשוניים.
הוכחה על ידי בניה, היא הוכחה על ידי בניית דוגמה ספציפית, בדרך כלל זו תהיה הוכחת קיום.
באמצעות שיטה זו הוכח קיומם של מספרים טרנסצנדנטיים.
הוכחה על ידי מיצוי, היא שיטה שמפרקת את הטענה למקרים רבים (יותר מ-1,000 במקרה של משפט ארבעת הצבעים), ומוכיחה כל אחד מהם בנפרד, ועל ידי כך מוכחת הטענה כולה.
ניתן להבדיל בין שני סוגים של הוכחות:
הוכחת קיום: הוכחה שמראה את קיומו של עצם מסוים, בלי להראות כיצד ליצור עצם זה.
הוכחה קונסטרוקטיבית: הוכחה שמראה כיצד ליצור עצם בעל תכונה מסוימת.
משפט ארבעת הצבעים, שהוכח בשנת 1976, היה המשפט הראשון שלהוכחתו נדרשה הסתייעות מהותית במחשב.
עובדה זו עוררה פולמוס בין המתמטיקאים סביב השאלה האם הוכחה כזו, שאדם אינו יכול לבדוק אותה בכוחות עצמו, יכולה להיחשב כהוכחה מתמטית תקפה.
פעמים רבות ניתן להוכיח טענה מסוימת בדרכים שונות, ולעיתים אף דרכים רבות למדי.
משפט פיתגורס נודע במאות הוכחות שניתנו לו.
למשפט הקובע שהמספרים הרציונליים הם קבוצה בת מניה מופיעות בוויקיפדיה העברית שלוש הוכחות שונות, בערכים: קבוצה בת-מנייה, מספר רציונלי ועוצמה.
נהוג לחתום הוכחות על ידי סימון מוסכם: בעברית: מש"ל (=מה שהיה להוכיח), באנגלית: .Q.E.D (מלטינית: quod erat demonstrandum, במובן שזהה מילולית אל זה של הביטוי העברי הנ"ל).
לחלופין, נוהגים לעיתים בימינו לסמן את סוף ההוכחה על ידי ציור של ריבוע ריק או מלא () הנקרא הלמוש.
חכמי התלמוד הבבלי, נהגו לחתום הוכחות בסימן ש"מ (מארמית: "שמע מינה"; מילולית: תשמע מזה [את מה שהיה להוכיח]).
טענות לא מעטות דרשו מאות רבות של שנים עד להוכחתן או להפרכתן.
דוגמאות לכך הן המשפט האחרון של פרמה שזכה להוכחה כ-350 שנה לאחר שהועלה, והבעיות הגאומטריות של ימי קדם, שהוכחו כבלתי ניתנות לפתרון כאלפיים שנה לאחר שהוצגו.
בעיות פתוחות (כאלה שטרם זכו להוכחה או להפרכה) רבות ממשיכות ללוות את המתמטיקה, ובין המפורסמות שבהן ניתן למנות את השערת גולדבך והשערת רימן.
האם כל השערה ניתנת להוכחה או להפרכה?
שאלה זו תלויה קודם כל במערכת האקסיומות בה אנחנו משתמשים.
כיוון שכל הוכחה בנויה משימוש חוזר ונשנה באקסיומות ובכללי ההיסק קביעת אוסף שונה של אקסיומות תתן אוסף שונה של משפטים שניתן להוכיח.
לא ניתן לבחור את האקסיומות בצורה שרירותית לחלוטין: אם קיימת סתירה באוסף האקסיומות שלנו אז ניתן להוכיח מתוכו כל משפט (כלומר ניתן להוכיח גם טענה וגם את שלילתה), ולכן אוסף זה אינו מעניין.
אוסף אקסיומות שלא מכיל סתירה נקרא עקבי.
לאוסף כזה של אקסיומות יש מודלים שמממשים אותן, ומשפט השלמות של גדל טוען שאוסף המשפטים שניתן להוכיח מתוך האקסיומות הוא בדיוק אוסף המשפטים שמתקיימים בכל המודלים שמממשים את האקסיומות.